CELEX: 62010TA0418
Language: fi
Date: 2015-07-15 00:00:00
Title: Asia T-418/10: Unionin yleisen tuomioistuimen tuomio 15.7.2015 – voestalpine ja voestalpine Wire Rod Austria v. komissio (Kilpailu — Kartellit tai muut yhteistoimintajärjestelyt — Jänneteräksen eurooppalaiset markkinat — Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen — Yhtenä kokonaisuutena pidettävä, monitahoinen ja jatkettu rikkominen — Edustussopimus — Kysymys siitä, voidaanko päämiehen katsoa olevan vastuussa myyntiedustajan kilpailusääntöjen vastaisesta käyttäytymisestä — Päämies ei ollut tietoinen myyntiedustajan kilpailusääntöjen vastaisesta käyttäytymisestä — Osallistuminen rikkomisen osatekijään ja tietoisuus kokonaissuunnitelmasta — Sakkojen määrän laskennasta annetut vuoden 2006 suuntaviivat — Suhteellisuus — Rangaistusten ja seuraamusten yksilöllisyyden periaate — Täysi harkintavalta)

14.9.2015   
            
            
               FI
            
            
               Euroopan unionin virallinen lehti
            
            
               C 302/37
            
         Unionin yleisen tuomioistuimen tuomio 15.7.2015 – voestalpine ja voestalpine Wire Rod Austria v. komissio
   (Asia T-418/10) (1)
   
   ((Kilpailu - Kartellit tai muut yhteistoimintajärjestelyt - Jänneteräksen eurooppalaiset markkinat - Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen - Yhtenä kokonaisuutena pidettävä, monitahoinen ja jatkettu rikkominen - Edustussopimus - Kysymys siitä, voidaanko päämiehen katsoa olevan vastuussa myyntiedustajan kilpailusääntöjen vastaisesta käyttäytymisestä - Päämies ei ollut tietoinen myyntiedustajan kilpailusääntöjen vastaisesta käyttäytymisestä - Osallistuminen rikkomisen osatekijään ja tietoisuus kokonaissuunnitelmasta - Sakkojen määrän laskennasta annetut vuoden 2006 suuntaviivat - Suhteellisuus - Rangaistusten ja seuraamusten yksilöllisyyden periaate - Täysi harkintavalta))
   (2015/C 302/47)
   Oikeudenkäyntikieli: saksa
   
      Asianosaiset
   
   
      Kantaja: voestalpine AG (Linz, Itävalta) ja voestalpine Wire Rod Austria GmbH, entinen voestalpine Austria Draht GmbH (Sankt Peter-Freienstein, Itävalta) (edustajat: asianajajat A. Ablasser-Neuhuber, G. Fussenegger, U. Denzel ja M. Mayer)
   
      Vastaaja: Euroopan komissio (asiamiehet: R. Sauer, V. Bottka ja C. Hödlmayr, avustajanaan asianajaja R. Van der Hout)
   
      Oikeudenkäynnin kohde
   
   Kanne, jossa vaaditaan kumottavaksi SEUT 101 artiklan ja ETA-sopimuksen 53 artiklan soveltamismenettelystä (asia COMP/38.344 – Jänneteräs) 30.6.2010 annettu komission päätös C (2010) 4387 lopullinen, sellaisena kuin se on muutettuna 30.9.2010 annetulla komission päätöksellä C (2010) 6676 lopullinen ja 4.4.2011 annetulla komission päätöksellä C (2011) 2269 lopullinen.
   
      Tuomiolauselma
   
   
               1)
            
            
               SEUT 101 artiklan ja ETA-sopimuksen 53 artiklan soveltamismenettelystä (asia COMP/38.344 – Jänneteräs) 30.6.2010 annetun komission päätöksen C (2010) 4387 lopullinen, sellaisena kuin se on muutettuna 30.9.2010 annetulla komission päätöksellä C (2010) 6676 lopullinen ja 4.4.2011 annetulla komission päätöksellä C (2011) 2269 lopullinen, 2 artiklan 5 kohta kumotaan.
            
         
               2)
            
            
               Yhteisvastuullisesti voestalpine AG:lle ja voestalpine Wire Rod Austria GmbH:lle määrätyn sakon määrää alennetaan 22 miljoonasta eurosta 7,5 miljoonaan euroon.
            
         
               3)
            
            
               Kanne hylätään muilta osin.
            
         
               4)
            
            
               Euroopan komissio vastaa omista oikeudenkäyntikuluistaan, ja se velvoitetaan korvaamaan kaksi kolmasosaa voestalpinelle ja voestalpine Wire Rod Austrialle aiheutuneista oikeudenkäyntikuluista.
            
         
               5)
            
            
               Voestalpine ja voestalpine Wire Rod Austria vastaavat yhdestä kolmasosasta oikeudenkäyntikulujaan.
            
         
      (1)  EUVL C 301, 6.11.2010.